ஆனால், மக்கள் தொகையில் குட்டி நாடான சுவிட்சர்லாந்து பிரேசிலுக்கு கடும் சவால் விடுத்தது. தடுப்பாட்டத்தில் மிகச் சிறப்பாக செயல்பட்டு, பிரேசிலின் கோலடிக்கும் வாய்ப்புகளை தடுத்தது. ஆட்டத்தின் 20வது நிமிடத்தில் பிரேசிலின் பிலிப் கோட்டின்ஹோ கோலடிக்க பிரேசில் 1-0 என முன்னிலை பெற்றது. முதல் பாதியின் இறுதியில் 1-0 என்ற கோல் வித்தியாசத்தில் பிரேசில் முன்னிலையில் இருந்தது. ஆனால், அந்த சந்தோஷம் சிறிது நேரத்தில் முறியடிக்கப்பட்டது. சுவிட்சர்லாந்தின் ஜூபர் 50வது நிமிடத்தில் கோலடித்து சமநிலையை உருவாக்கினார்.